***ՈՐՈՇՈՒՄ***

 ***Կատարողական վարույթը կասեցնելու մասին***

 *27.02.2014թ. ք.Երևան*

 *ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող, արդարադատության կապիտան Ա.Հարությունյանս՝ ուսումնասիրելով 15.10.2013թ. հարուցված թիվ 01/02-7057/13 կատարողական վարույթի նյութերը,*

***ՊԱՐԶԵՑԻ***

*ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության առաջին ատյանի դատարանի կողմից 26.09.2013թ. տրված թիվ ԵԿԴ 0279/17/13 կատարողական թերթի համաձայն պետք է՝ պատասխանող Հռիփսիկ Սուքիասյանից հօգուտ «Ակբա-կրեդիտ Ագրիկոլ բանկ» ՓԲԸ-ի բռնագանձել 4.169.582 ՀՀ դրամ,որից 3.685.000 ՀՀ դրամը՝ որպես վարկի մայր գումար չմարված մնացորդ, 453.125 ՀՀ դրամը՝ որպես կուտակված տոկոսագումար և 31.457 ՀՀ դրամը՝ որպես վարկային պայմանագրով նախատեսված տույժի գումար:*

*Վարկի չվճարված մայր գումարի՝ 3.685.000 ՀՀ դրամի և հաշվարկված տոկոսագումարների՝ 453.125 ՀՀ դրամի հանրագումարի՝ 4.138.125ՀՀ դրամի մնացորդին՝ հաշվեգրել և բռնագանձել վարկային պայմանագրի 5.5 և 5.6 կետերով նախատեսված տույժ՝ օրական 0.12 տոկոս տոկոսադրույքով՝ սկսած 04.04.2013թ.-ից մինչև պարտքի վճարման օրը:*

 *Բռնագանձել նաև 62.544 ՀՀ դրամ՝ որպես հայցվորի կողմից նախապես վճարված արբիտրաժային վճարի գումար:*

 *Գումարների բռնագանձումը տարածել կողմերի միջև 28.04.2012թ. կնքված «Գրավականի թիվ 120901538/6326 պայմանագրի» համաձայն գրավադրված ոսկյա իրերի և պատասխանող Հռիփսիկ Սուքիասյանին սեփականության իրավունքով պատկանող այլ գույքի և դրամական միջոցների վրա:*

 *Բռնագանձել նաև բռնագանձվող գումարի 5 տոկոսի չափով գումար, որպես կատարողական գործողությունների կատարման ծախս:*

*Կատարողկան գործողությունների ընթացքում պարտապանին պատկանող այլ գույք և դրամական միջոցներ չեն հայտնաբերվել:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 1-ին մասի 8-րդ կետով։*

***ՈՐՈՇԵՑԻ***

*Կասեցնել 15.10.2013թ. հարուցված թիվ 01/02-7057/13 կատարողական վարույթը մինչև դատարանում գործի քննության ավարտը։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

 *Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։*

 *«ԴԱՀԿ մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***ԱՎԱԳ******ՀԱՐԿԱԴԻՐ ԿԱՏԱՐՈՂ՝ Ա.ՀԱՐՈՒԹՅՈՒՆՅԱՆ***